1788 йылда Каджар хакимы Ага Мөхәммәт-хан, Ирандың буласаҡ шаһы, ҡашҡайҙарға ҡаршы кампания башлай, әммә ҡашҡайҙар тауҙарға ваҡытында китеп өлгөрә, унда Каджар тоҙағына эләгә алмайҙар. 1794 йылда, Ага Мөхәммәт-хан  Лотф Әли-ханды тар-мар итә, Джани-хан үҙенең ғаиләһе менән Загрос тауҙарына ҡаса, унда  1797 йылда Каджарҙың үлеменә тиклем йәшеренә. Ага Мөхәммәт Каджар үс итеп ҡайһы бер ҡашҡай ырыуҙарын Ирандың төньяғына күсерә.